text: DF støtter Andresen og sikrer Venstre fire år til
  21 november 2017 kl. 23.52
  Thomas Andresen (V) får støtte af en gammel ven, Dansk Folkeparti. Og sikrer dermed Thomas Andresen (V) fire år til som borgmester i Aabenraa.
  Venstre og Dansk Folkeparti er enige om, hvem der skal være borgmester i Aabenraa de kommende 4 år. Og den person, de er enige om, er den nuværende borgmester Thomas Andresen (V).
  Det fortalte de to partier på valgaftenen i Aabneraa. Aftalen mellem Venstre og Dansk Folkeparti indebærer, at Ejler Schütt (DF) bliver siddende på viceborgmesterposten.
  Den nærmere konstituering forhandler de to partier i morgen.
  